2 d'octubre de 2020 ccoo General, Pas Funcionari, Pas Laboral 0\nUs informem d’alguns temes d’actualitat:\nESTABILITZACIÓ I PROMOCIÓ\nLa COVID ha afectat al calendari de processos selectius. Us adjuntem el nou calendari que Gerència ha elaborat. Hem demanat que n’informin el personal afectat i s’han compromès a fer-ho. També realitzaran amb junta i comitè una reunió sobre el tema.\nPròximament es publicarà l’oferta formativa.\nGerència ha fet una proposta amb jornada setmanal de 35 hores, i sense tancaments per estalvi energètic, pel calendari laboral del 2021. Aviat, iniciarem les negociacions d’aquest nou calendari.\nCCOO proposarem que les 35 hores setmanals amb 1462 hores l’any es realitzin amb un gran marge de flexibilitat i continuar amb una bossa d’hores.\nNo descobrim cap misteri si afirmem que a l’actual equip rectoral de la UPC no li agrada gaire el teletreball per al PAS.\nCCOO hem defensat que, mentre la situació de la pandèmia no millori, les feines que es puguin dur a terme teletreballant es facin teletreballant per una qüestió de salut pública i de salut individual, així com per facilitar la conciliació. Però l’equip rectoral no ha estat receptiu, ni es mostra flexible en aquest punt, i no sembla que vulgui rectificar tot i que a nosaltres ens sembla una qüestió de sentit comú. Desitgem que no hagi de tornar a rectificar com va passar al juliol, quan l’epidèmia va empitjorar i va començar a haver-hi casos a la UPC.\nAra com ara, gerència no ens ha proporcionat les dades de les persones que teletreballen, ni quants dies, o quina feina o servei realitzen. En qualsevol cas, sabem per vosaltres que, en algunes unitats on el personal desenvolupa tasques teletreballables, s’han limitat els dies de teletreball o, directament, no es concedeix teletreball.\nEn aquest sentit, us recordem que si no esteu d’acord amb el vostre Pla de treball, o amb els dies que us autoritzen, hi ha un procediment per fer al·legacions que la UPC ha de complir: https://www.upc.edu/sdp/ca/Teletreball\nPer altra banda, informar-vos que CCOO ha signat un acord en la Mesa General de Negociación de la Administraciones Públicas:\nque obligarà la UPC a revisar el Pacte de Teletreball. Entre altres qüestions, l’administració haurà de posar els mitjans tecnològics per teletreballar.\nLA COVID A LA UPC\nMesures de millora en la ventilació. La UPC ha posat en marxa diferents millores en els sistemes de ventilació i ha etiquetat les finestres amb el sistema de ventilació adient. CCOO hem insistit molt en aquesta qüestió que vam denunciar en Inspecció de treball.\nNeteja. Es preveu un reforç i una optimització de la neteja.\nPersonal especialment sensible (PES) amb recomanació mèdica de teletreballar durant la pandèmia. La UPC considera que el nivell de risc dels llocs de treball d’administració és baix (tot i que no ha fet una avaluació individual dels llocs de treball d’aquestes persones) i els ha ordenat venir presencialment un dia a la setmana. Sense cap mesura addicional de seguretat individual.\nAlhora, gerència nega la possibilitat de teletreballar a molts PES perquè considera que el seu lloc de treball és presencial.\nSi et trobes en aquesta situació:\nL’acord de CG preveu que el PES amb recomanació mèdica de teletreballar durant la pandèmia podrà ampliar de forma excepcional fins a 5 dies el teletreball. Per tant, pots demanar a la UPC que en funció de les teves circumstàncies personals i laborals t’ampliïn a 5 dies el teletreball.\nÉs molt convenient que demanis al Servei de Prevenció de la UPC una avaluació de riscos específica de COVID del teu lloc de treball i que et proporcionin mascaretes FPP2.\nO, si el teu metge ho considera necessari per tenir cura de la teva salut, passar a Incapacitat Temporal (baixa).\nEnvia’ns un correu a Secciosindicalccoo@upc.edu i t’assessorarem.\nEn el cas del PDI, la UPC sí que està facilitant que el (PES) amb recomanació mèdica de teletreballar durant la pandèmia pugui fer-ho els 5 dies, com és de sentit comú. Una actuació més d’aquest equip que, sense cap justificació, tracta de manera diferent al PAS i al PDI.\nMascaretes. La UPC ha distribuït mascaretes reutilitzables entre el seu personal, i restringirà la distribució de les quirúrgiques i FPP2. En tot cas, la UPC està obligada a proporcionar mascaretes quirúrgiques al seu personal (Acord CG/2020/05/04, de 2 de juliol de 2020, del Consell de Govern, pel qual s’aprova la fase de represa del Pla de desconfinament). Si tens problemes amb les mascaretes reutilitzables (al·lèrgies, s’han trencat, estan molt usada, etc.) comunica-ho al teu responsable perquè et proporcionin altres mascaretes.\nDurada mascareta UPC:\n“L’empresa garanteix que la mascareta resisteix sense perdre propietats 20 rentats amb detergent normal i aigua a una temperatura 60 – 90 ºC (cicle normal de rentadora). En ser una mascareta de Polièster 100 % i no disposar de cap acabat químic, la durabilitat pràctica de la mascareta superarà fàcilment els 50 rentats a 60 ºC.”\nCONCILIACIÓ EN EL CONTEXT COVID\nProblemes de conciliació. El Govern estatal ha prorrogat les mesures contemplades al Plan Me Cuida. El Pla està regulat en la següent normativa:\nSolament et donen la incapacitat temporal (baixa laboral) si comparteixes residència amb un positiu notificat de coronavirus, o si has de cuidar a una persona que espera resultat de PCR, o has estat en contacte amb un contagi confirmat.\nMalauradament, i tot i que el Govern ha dit que contemplava la possibilitat d’estendre la baixa laboral a la quarantena de la persona que s’ha de cuidar, avui dia la legislació encara no l’ha regulat.\nQuines alternatives contempla el Pla Me Cuida?\nPreveu l’adaptació de jornada o la seva reducció per part del treballador que acrediti deures de cura com a conseqüència directa del COVID-19 respecte de la teva parella, familiars per consanguinitat fins al segons grau, per raons d’edat, malaltia o discapacitat.\nReducció de jornada: Es pot demanar una reducció de fins al 100% amb reducció proporcional de retribucions.\nAdaptació de la jornada: Es refereix a la distribució dels temps de treball o qualsevol altre aspecte de les condicions de treball, que permeti a la persona treballadora dispensar l’atenció i cura necessària. Pot consistir en: canvi de torn, alteració d’horari, horari flexible, jornada partida o continuada, canvi de centre de treball, canvi de funcions, canvi en la forma de prestació del treball. S’inclou la prestació de treball a distància, o qualsevol altre canvi de condicions disponible en l’empresa o que es pogués implementar de manera raonable i proporcionada.\nCom es pot sol.licitar? Es pot demanar amb, almenys, 24 hores d’antelació.\nCom ja sabeu CCOO vam intentar que el Pla de desconfinament de la UPC contemplés la possibilitat de fer teletreball davant situacions de quarantenes. Però al juliol gerència no ho va acceptar. Ara ha proposat establir alguna mesura de conciliació que encara hem de valorar. Us mantindrem informats


Mobiliari - Barcelona Integral\nMobiliari amb llum (12)\nAmb cable (11)\nAmb bateria (3)\nDispensadors de fullets (5)\nBlanc y Negre (1)\nBlanc Cendra (3)\nMobiliari Hi ha 172 productes\nLa cadira Uni té origen italià. El seu original efecte encoixinat dota de personalitat a qualsevol espai sense oblidar la comoditat i funcionalitat. La carcassa és de polipropilè en color negre d’una sola peça i l’estructura potes cromades.\nMirall de peu Ashlei\nMirall de peu amb estructura d’alumini. Una peça fonamental en el mobiliari de fires de moda i tendències amb línies sòbries i depurades.\nEl Puf Snake és un seient versàtil per a tot tipus d’esdeveniments i espais professionals. Una peça modular que pot usar-se separada o creant formes variades que responguin a múltiples necessitats, fins i tot com a taula auxiliar. Fabricat en símil pell color blanc.\nCadira industrial Berlín\nLa cadira de moda en el mobiliari d’esdeveniments, fires i espais professionals. Disseny industrial i acer en un model vintage i modern. Respatller en color gris.\nD’aire vintage i estil nòrdic, el lloguer d’aquesta cadira imprimeix classe i modernitat a qualsevol esdeveniment o trobada professional. Amb potes de fusta i un original disseny, la seva carcassa en blanc o negre està feta en polipropilè amb seient entapissat en símil pell blanc o negre.\nTamboret versàtil de línies vintage i al temps contemporànies per a esdeveniments i fires professionals. Amb altura regulable mitjançant pistó de gas, és giratori 360°, té base cromada, carcassa de polipropilè i seient entapissat en símil pell blanc o negre.\nGlaçonera amb llum\nGlaçonera per a diverses ampolles que actua com làmpada i dota de personalitat qualsevol espai professional en fires, congressos i exposicions. En polietilè color blanc amb llum i cable.\nPerfecta per a esdeveniments o congressos, la làmpada Costanza s’ha utilitzat en importants projectes des de la seva creació al 1986. Paolo Rizzatto va dissenyar un llum que difumina una càlida i acollidora llum.\nMostrant 13 - 24 de 172 productes\nUn grup de nens ens dóna una...\nSave the Children confia en el...\nMobiliari de lloger per...\nBarcelona esta preparada per a...


Bona nit i tapa't: M'he comprat una càmera digital!\nAvui corria el perill de tenir una tarda molt friki, ja que la idea era anar amb dos informàtics a la típica zona de botigues d'ordinadors d'aquí a Barcelona. Això és una cosa que de per si ja et pot preocupar, perquè ajuntar dos informàtics és sinònim de que parlaran de coses que no entens en absolut, i de vegades els costa adonar-se de que a la resta dels mortals hi ha temes que se'ns escapen, i parlen en una llengua que dista molt d'assemblar-se al català.\nPerò no ha estat tant terrible. La cosa anava de càmeres digitals. Gent, per fi m'he comprat una joguina d'aquestes! Ho sento, Txaro, no podia esperar més. Jo no n'entenc gens de fotografia, però sempre m'ha agradat fer fotos. Per tant, volia una càmera senzilleta, sense milers d'opcions, que em permeti captar les meves imatges a nivell usuari, no a nivell entès ni professional. Deduireu, doncs, que també buscava un preu ajustat, i crec que he acomplert els objectius, sobretot gràcies a l'amic Redcrash. Com a informàtic particular meu, el que s'entén com MAI (el Meu Amic Informàtic), qui no en té un?, m'ha assessorat bé. Ell ha preguntat per càmeres que s'allunyen molt de les meves possibilitats econòmiques i de coneixements.\nJo era el típic nano que sempre s'emportava la càmera a tota excursió o viatge que feia, i sempre anava fent fotos per tot arreu. Però la meva fal·lera es va acabar quan van aparèixer les càmeres digitals, i la meva analògica es va quedar obsoleta (fins i tot diria que la vaig perdre, però ja ni me'n recordo). Mai n'he tingut una de digital, i per això ara em fa molta il·lusió poder-ne fardar una mica. Tampoc és això, perquè la màquina no és ni de bon tros de darrera generació, però n'estic molt content, ara la tinc carregant-se encara, i després la probaré. Suposo que ja en veureu alguna mostra del que faig amb ella, però de moment, una foto de la màquina en si, extreta de la pàgina de Casio Europa, així us la presento.\nAnònim 2 de juny de 2007 a les 23:07\nJo sóc la seva primera foto! Ueee! Quin honor Xexu, quin gran honor...\nMery 3 de juny de 2007 a les 1:23\nJo en tinc una que és absolutament horrible i va fatal, i si a més li sumes que no sé com es posa el flaix...\nApa, aprofita el temps per fer fotos, que les volem veure!\nonix 3 de juny de 2007 a les 9:17\nmira si et ve de gust ja podràs fer el meme de les sabates ,i pillar el gustillo al fotoshop què és tot un vici enhorabona!!\nUnknown 3 de juny de 2007 a les 12:58\nHòstia xexu!! Molt bé, això era el que et faltava!! Si ja sabia que al final t'acabaries comprant la meva càmera! Ja veuràs que bé que va i quin pantallot té al darrera on es veuen totes les arrugues...jeje.\nAnònim 3 de juny de 2007 a les 13:28\nDoncs quina enveja que em fas!!! aquesta tarda t'encarregues tu de fer el reportatge fotogràfic, no? vinga, que la disfrutis\nXeXu 3 de juny de 2007 a les 14:49\nQue bé que funciona el trasto aquest!\nTània, qui podia ser la meva primera foto, sinó la reina de la casa? La primera foto i el primer video, ;-)\nLinwë, ara puc compaginar la noble posició de tap amb la de fotògraf de la colla!\nOnix, és veritat, el meme aquell, tot i no dirigir-se a ningú, ha corregut com la pólvora. Ja veurem. Però de fotoshop vaig peix, peix...\nGeorgi i Rach, hi podeu comptar, avui la portaré per fer el primer reportatge temàtic. La teva càmera em va meravellar, Georgi, crec que ha estat un encert.\nTxari 4 de juny de 2007 a les 1:41\nT'entent, de fet, era una estratègia... ja en parlarem. MOLTES FELICITATS!!!


Models mentals cristians suspectes de paganisme (i II) - Diari de Girona\nModels mentals cristians suspectes de paganisme (i II)\nlluís busquets i grabulosa 25.01.2021 | 00:07\nModels mentals cristians suspectes de paganisme (i II) Diari de Girona\nEn l'article anterior oferia alguns conceptes de la més prístina teologia cristiana que devem a les epístoles de Pau de Tars, però que hem interpretat força malament a partir del llibre d'Anselm de Canterbury Cur Deus homo (1097), que suggeria que Déu s'havia de fer home perquè la humanitat l'hauria ofès infinitament amb la seva desobediència i sols un altre ésser infinit podia rescabalar-nos de la nostra ofensa. Hi deia que Anselm s'havia fet una imatge de Déu com si fos un director bancari que exigeix les demores amb interessos i que Pau havia estat molt mal interpretat, entre altres coses, perquè ell es mirava les coses a brau passat, amb ulleres postpasquals, que era l'única manera de poder relacionar en les seves explicacions l'actitud de Déu amb la generositat del Fill, com si hagués hagut de servir-se'n com a víctima propiciatòria. I no. Afirmava que era un model mental pagà concebre que la crucifixió de Jesús fos voluntat de Déu o entrés en el seu designi com una mena de pla enrevessat. Per a Pau, Jesús Crucificat era el mateix Jesús enaltit o Ressuscitat per Déu, primícia de la resurrecció de tots.\nTambé prometia donar una nova interpretació dels conceptes que Pau baralla i que podem trobar a la carta als romans, la seva darrera, escrita des de Corint l'any 54. Així, a Rm 3,22-25, un sumari-clímax dels tres primers capítols de la carta, diu: Per la fe en Jesucrist, Déu dona la seva justícia a tots els qui creuen, sense fer cap distinció, ja que tots havien pecat i vivien privats de la glòria de Déu. Ara, però, Déu els fa justos purament [com un do] per gràcia, en virtut de la redempció realitzada per Jesucrist. Déu ha decidit que Jesucrist, amb la seva sang, fos l'instrument de perdó [Déu presentà Jesucrist com un sacrifici d'expiació per la seva sang] per mitjà de la fe; ha mostrat així la seva justícia salvadora, ja que ha anat perdonant els pecats comesos en el passat...\nSembla un llenguatge abstrús, però ben analitzat no ho és gens. Ja vam veure que no entrava pas en cap pla de Déu la crucifixió de Jesús (Déu ni decidí res d'això ni el presentà com a sacrifici expiatori, segons la versió alternativa entre claudàtors). Altrament –Pau sap de què parla–, l'expressió instrument de perdó tradueix el mot que designa la coberta o propiciatori de l'arca de l'aliança, de l'Antic Testament, aspergida pel gran sacerdot amb sang d'un anyell sacrificat en senyal de purificació de tots els pecats d'Israel (Lv 16,14-16). Del binomi fe-justícia (justos) cal entendre que Déu ens fa justos per la fe (una fe-amb-obres que no s'oposa a una fe-sense-obres, que ja no seria fe perquè les obres en són el termòmetre, sinó a unes obres-sense-fe), entenent per fe, no un simple consentiment teòric a alguna proposició, sinó, com vam dir, a un canvi d'identitat –viure en el Crist Crucificat i Ressuscitat–, que suposa un trasplantament d'Esperit que ens engatja per pugnar contra aquest món vell ple d'injustícies a favor d'un món nou, una nova creació (el Regne). I que tot aquest blanqueig del que som se'ns dona no pas per cap mèrit nostre, sinó gratuïtament, com un do o favor de l'amorosa voluntat de Déu (que això vol dir gràcia). Aquesta graciosa justificació per la fe s'esdevé mitjançant («en virtut de», segons el text) la redempció, acció o efecte de redimir. Inicialment «redimir» equivalia a obtenir l'alliberament d'un captiu pagant un preu de rescat –una paraula que trobarem a Mc 10,45 i Mt 20,28 i també empra Pau en d'altres llocs (a 1Co 6,20; 7,23 diu que han estat «comprats pagant un preu»)– o bé oferint-se en ?captivitat en lloc seu (els mercedaris). Durant segles la redempció s'entenia com a perdó dels pecats. Però ni en la Bíblia ni en Pau es refereix a aquest fet, sinó que més aviat es tracta d'una metàfora sobre l'alliberament (de l'esclavitud d'Egipte, del tarannà d'aquest món). «Redempció», doncs, avui vol dir alliberament d'una vida d'esclavitud lligada a un món d'injustícies i opressions que cal canviar.\nPau també diu que Jesucrist morí per nosaltres (2Co 5,15; Rm 5,6) i ho lliga al terme sacrifici vicari d'expiació. Començant pel final, expiar, segons defineix el DIEC, que està encomanat de religiositat, seria «rescabalar Déu (d'una culpa) mitjançant un sacrifici personal o una cerimònia religiosa específica». Valga'm Déu val la manca de neutralitat del Diccionari! «Expiar» seria reparar o compensar alguna pèrdua soferta. I no. L'expiació pressuposa una consciència de separació o distanciament i cal entendre-la simplement com un mitjà de reconciliació i no pas de compensació. Gaudí volia que el temple de la Sagrada Família, que avui es basteix amb diners dels turistes, fos alçat amb diners dels fidels amb consciència de reconciliació amb Déu; ell parlava de «temple expiatori». Vicari es defineix com la persona que assisteix un superior en les seves funcions i que, en cas d'absència, el substitueix. El fet substitutori és essencial al mot. Per sacrifici s'entén un ritus practicat per les societats premodernes en què s'oferia un do com a víctima (animal o producte de la terra) a un déu per honorar-lo, regraciar-lo, aplacar-lo o demanar-li alguna cosa. L'animal sacrificat es menjava en comú, de manera que l'àpat «re-partit» esdevenia sagrat. L'arrel llatina justament ho subratlla: sacrum facere, «convertir en sagrat». Però morir per un altre i sacrifici són expressions que no impliquen cap idea de substitució. Morir per un altre no vol dir en comptes de l'altre, en substitució de l'altre. La mare que mor per salvar el fill de les flames no ha mort en substitució del fill, sinó que ha donat la vida pel fill. M. Luter King, D. Bonhoefer Òscar Romero van ser assassinats per l'amor que tenien al seu poble, no substituint el seu poble. Pau, quan diu que Jesús mor per nosaltres o com un sacrifici no té pas in mente cap idea de substitució. La crucifixió, doncs, per a Pau, no és cap sacrifici vicari. Ni tan sols quan es parla explícitament de sang. Senzillament Jesús va estar disposat que el crucifiquessin per la seva passió amorosa a canviar el món (per fer créixer el Regne, en mots evangèlics). Justícia salvadora no vol dir altra cosa, en mots d'avui, que Déu, com ja ha fet en el passat, sempre que ens engatgem amb fe a lluitar per un món nou, ens blanqueja en el que som i no té en compte les nostres maldats. Dos biblistes com Borg i Crossan escriuen: «Interpretar la creu de Jesús com un sacrifici vicari és fer mala història (es projecta retrospectivament una concepció de la mort de Jesús que no existia en temps de Pau), mala antropologia i una pèssima teologia» (El primer Pablo, Estella: Verbo Divino, 2009) p.137.


Lo que nadie sabe | El quid és un altre\nTreballar a l’agost és molt dur →\nPosted on 05/08/2013 | Deixa un comentari\nEl migdia d’aquest diumenge era especialment important. El dissabte al vespre me n’havia anat a casa a fer bona part de la recepta de la caldereta de lluç que havíem trobat a no más – de mamá i aquest havia de ser el moment de tastar-la. Però a les 15.10, en Pablo encara no havia tornat a l’agència de la roda de premsa de balanç del Mundial de natació. Resulta que algú va decidir fer difícil l’entrada als periodistes.\nAl final hi va haver temps de tot allò que un diumenge al migdia demana a crits. La caldereta era boníssima, encara que d’afalacs més aviat pocs: “Qué buena” o alguna cosa per l’estil. Un i clar. Ella és així, i a mi m’agrada.\nPer bondat de la cap, ahir L. sortia mitja hora abans de la feina i havíem d’aprofitar-ho, sobretot tenint en compte que avui dilluns començava el seu nou horari a casa en un projecte que espero que sigui tan gran com sembla que ha de ser, però que ens porti els maldecaps justos i de manera dosificada. Segurament és demanar massa.\nCom que tenim l’abonament dels cinemes Girona que vam comprar a Atrápalo, la millor opció era Lo que nadie sabe, un thriller danès sobre un home corrent que es veu implicat en una trama de conspiració governamental amb persecucions i assassinats i que arriba a Espanya cinc anys després d’haver-se estrenat al seu país. En una setmana marcada per les compareixences de Mas i Rajoy i l’editorial de Pedro J. d’ahir 4 d’agost, quan vam sortir del cine, L. patia pel director d’El Mundo.\nNormalment, a casa hi tenim un munt de suplements de diaris com a recompensa per treballar en una agència de notícies el cap de setmana, però això de disposar l’espai per treballar, que és una de les coses que més agraden a L., li ha fet venir la dèria de desfer-se’n. Bàsicament, teníem Babelia i El País semanal i els guardàvem al despatx. Ahir, just abans d’anar a dormir, repassava un exemplar del suplement del dissabte 27 de juliol ple d’articles interessants: la nova dramatúrgia a Barcelona i Madrid; un text brillant de Wagensberg sobre els escacs; i d’altres que no he llegit però que pinten molt bé. Així que li vaig dir: si he de triar, em quedo amb els Babelia. Avui al matí, quan s’ha llevat, abans fins i tot d’esmorzar, ha deixat a l’entrada tots els suplements que havia permès rebutjar. I jo, diligentment, els he portat una estona després fins al contenidor de reciclatge.\nAquesta entrada s'ha publicat en Uncategorized i etiquetada amb Babelia, Barcelona, Caldereta de lluç, El Mundo (Spain), El País, Lo que nadie sabe, Mundial de natació. Afegiu a les adreces d'interès l'enllaç permanent.


Inici > Agenda d'activitats > Taller de cuina macrobiòtica per l'estiu\nTaller de cuina macrobiòtica per l'estiu\nPròxim taller dia: 08/08/15 10:30 a 13:00; 19/08/15 10:30 a 13:00; 19/08/15 19:00 a 21:30\nL'objectiu de la macrobiòtica és realitzar i conservar la salut personal, el desenvolupament del caràcter, consciència i personalitat i com a finalitat la llibertat personal i alegria. Comencem junts, pas per pas.\nAquest taller és per gent, que volen provar per primer cop la cuina macrobiòtica o que volen fer a vegades una repetició o aconseguir un aclariment del temari. Preparem junts plats típics i variats i en aquesta manera presentem aliments, condiments i assessoris bàsics de la cuina macrobiòtica (cereals integrals, verdures, fruits, llegums, tofu, seitan, miso, algues, gomasio, salsa de soja, etc.).\nResponem les preguntes freqüents: Com es posa en practica la macrobiòtica diàriament?\nParlarem de la teoria i pràctica de la macrobiòtica i de l'efecte qualitatiu dels aliments al nostre cos (sistemàtic de yin i yang). S'explica com pots saber si un aliment o una preparació és yin o yang i que vol dir això per la salut personal.\nPreparem receptes amb aliments moderats, que no provoquen reaccions extremes en el nostre cos, per obtenir la salut i conserva la salut més fàcilment.\nParlarem del efecte positiu i sostenible de la cuina macrobiòtica per la salut, societat i naturalesa. La macrobiòtica en practica és un gran pas per tenir més autonomia i independència en la seva vida.\nParlem també de les possibles reaccions de l'entorn social si es realitza la macrobiòtica (família, amics, feina).\nDia: 08/08/15 Horari 10:30 a 13:00 (núm. 080815)\nDia: 19/08/15 Horari 10:30 a 13:00 (núm. 190815A)\nDia: 19/08/15 Horari 19:00 a 21:30 (núm. 190818B)


David Rodríguez Abellán: Bon Nadal? - Social.cat\nDivendres, 22 de desembre de 2017 | 08:15 h\nLa història és imprevisible i sovint no para esment, quan embolcalla amb els seus fets i esdeveniments, als qui queden dins del seu farcell. Gairebé sempre hi ha nens, adolescents i joves que, sense esperar-ho, es troben al bell mig d’escenaris inintel·ligibles, dolorosos o tristos davant els quals busquen, en silenci o a crits, alguna cosa o algú que els permeti entendre el que passa.\nAquests dies a molts infants, adolescents i joves es trobaran en un moment crític, potser separats de les seves famílies, potser víctimes de greus desencerts, potser perduts en la recerca del seu propi jo, potser revoltats amb tot i amb tots per allò que de cap manera comprenen, certament aquest sentiment de revolta els acompanya més enllà d’aquestes dates, però és en aquest moment, on per tort i dret s’enalteix el concepte de família, quan potser es fa més punyent la seva realitat.\nEl nostre compromís vers ells, com a professionals de la intervenció educativa, s’ha de reforçar especialment en aquests moments, sabent que haurem d’enfortir les seves capacitats i les nostres, per donar cabuda a les dificultats que els sobrepassen, però amb les que indefectiblement hauran de conviure. Haurem de cercar totes les estratègies possibles per acompanyar-los en la reconquesta de la felicitat.\nÉs en aquests moments també, quan moltes d’aquelles famílies que inconscientment o perversament conscientment, han malmès a tants infants, adolescents i joves, inexplicablement enarboren, amb un sense sentit, la bandera de l’amor familiar, aquell que no van saber-lo protegir i fer prevaldre abans d’arriscar la salut, integritat i sentiments dels seus fills.\nNo podem oblidar tants individus que en un acte inhumà han posat en la línia del patiment a infants, adolescent i joves, ja sigui explotant-los, pegant-los, maltractant-los, vexant-los, oblidant-los. A tots ells, en cap cas els volem desitjar un Bon Nadal.\nLes famílies i la recuperació de les relacions amb els seus fills és també objectiu prioritari de la nostra tasca, però no tot s'hi val i, en aquests moments, haurem de preservar aquests infants i adolescents de les derives i sense sentits que aquestes famílies emprenen.\nAquest és un moment per visibilitzar i sensibilitzar tothom davant el patiment, la solitud i incertesa que, malgrat el nostre acompanyament professional, viuen tants infants d’aquí. No veurem anuncis, ni espots, ni persones que ens demanen signatures de suport pel carrer, però existeixen.\nEls infants, adolescents i joves que atenem als recursos de protecció no els podem invisibilitzar simplement perquè és una obligació de l’administració donar-los cobertura, cosa que ja fa. És cert que aquests infants i adolescents tindran sopar de Nadal, regals de tió, Reis o Pare Noel, celebraran i cercaran a l’home dels nassos, menjaran raïm el dia de cap d’any, aniran a la cavalcada i es llevaran plens d’il·lusió el dia 6 de gener, però més enllà de tot això ens hem d’empeltar del seu estat emocional i posar la nostra mirada i el nostre pensament i cor a la seva disposició.\nMolts són els infants, adolescent i joves als quals aquest Nadal els deixarà petja, perquè han acabat d’arribar al nostre país, sols i plens d’incertesa; per trucades que els acostaran les veus dels seus pares, avis o germans; perquè, per destins infausts, entraran per primera vegada dins el sistema de protecció; perquè han acabat sent víctimes del funest ventall d’opcions del mal que s’estén amb perill sobre ells; o també perquè serà el moment d’iniciar una nova vida en família amb nous pares i germans; o perquè podran abraçar-se als avis que sempre els van cuidar i dels que un dia es van acomiadar; potser també perquè viuran l’experiència, encara que sigui en un centre, del que és sentir-se estimat.\nAquest ha de ser també el seu moment. Mereixen tota la nostra atenció, els devem la nostra companyia. Ells ens confrontaran a les nostres petiteses quotidianes i preocupacions supèrflues. Preguntem-nos-ho: realment per tothom serà un Bon Nadal? Els professionals que atenem a infants, adolescents i joves ho intentarem.


🚚 🚛 Producció 🚚 🚛 de fotografia editorial 🎬 indoor i outdoor\nProducció de fotografia editorial\nSi la teva empresa necessita planificar una sessió de fotografia per editorial i no saps com començar, nosaltres som la teva solució.\nDes de Fotoempresas Photo Studio SL, gestionem grans produccions de fotografia editorial segons les necessitats de cada client. Els nostres professionals de la fotografia aconsegueixen, a través de la seva experiència i direcció creativa, transmetre el caràcter de la marca. El servei de outdoor shootings inclou la planificació completa del mateix:\n– Cerca de les localitzacions\n– Selecció de models segons el pressupost i perfil de la marca sol·licitats\n– Transport de l’equip i organització del material\n– Assessorament artístic al moment de realitzar les fotografies\n– Selecció d’imatges i retoc\n(En cas que requereixis el nostre servei de copywriting o redacció de textos sobre els productes de la sessió, compta amb nosaltres.)\nEl servei inclou la direcció d’art, estilisme, maquillatge, així com evidentment la fotografia. Sempre sostingut pel suport del nostre equip de 35 retocadors.\nRealitzem fotografia amb model en exteriors i en interiors. Si ho prefereixes, podem aprofitar les nostres instal·lacions de 1600m2 que estan dotades de llum natural, on disposem de la millor equipació i espais per crear ambients de diferents estils. Alternativament, també ens podem desplaçar per realitzar les fotos que necessitis en altres interiors de la teva elecció.\nA Fotoempresas hem obert el camí cap a les fotografies d’editorial. Aquestes es poden realitzar en exterior, en un estudi fotogràfic amb il·luminació controlada, amb llum natural, llum suau, llum dura, contrallum; poden ser amb model, d’aliments, d’objectes… i una infinitat d’elements i tècniques.\nAl nostre cas, ens hem especialitzat en fotografia Editorial de Moda. Ens encarreguem de tota la producció. De fet, la producció fotogràfica necessita una gran quantitat d’elements i idees, i per això comptem amb direcció d’art, maquillatge, perruqueria, il·luminació, fotografia, direcció i retoc fotogràfic.


Ningú és Perfecte: Sant Jordi\nLes trobem quan comença el bon temps, en balconades i jardins.\nDe tots tipus i colors, vellutades i oloroses, o fresques i a punt d’esclatar de la poncella.\nTal dia com avui, s’escampen per la ciutat embolcallades en un vel de cel·lofana i plenes de cintes de colors, ben guarnides de festa.\nDiu una llegenda que les roses van néixer de la sang d’un temible drac que Sant Jordi va abatre amb un certer cop de llança per protegir els ciutadans d’una oblidada contrada anomenada Capadòcia.\nPerò de llegendes, en tenim moltes i de tots colors. Els grecs deien que les roses van néixer de les llàgrimes de la deessa Afrodita al barrejar-se amb la sang del seu estimat i malferit Adonis.\nLa tradició islàmica, atribueix el seu origen a les gotes de suor del seu profeta Mahoma, i els primers cristians veien en la rosa, la sang de Crist que va caure a terra mentre ell era a la Creu.\nMil i una possibilitats diferents que permeten que cadascú pugui triar la història que més s’avingui amb les seves preferències.\nDes de sempre, la rosa ha estat considerada com la reina de les flors i la primera referència que tenim és la d’un fresc cretenc, datat del 3.500 abans de crist en el que un ocell blau reposa sobre una branca de roser.\nLa seva vinculació amb la passió amorosa ja era comentada pels grecs i els filtres d’amor medievals no oblidaven aquest preciós element per formular les seves màgiques pocions.\nActualment, la rosa ha esdevingut el símbol dels enamorats, i tal dia com avui s’obsequia l’estimada amb una rosa vermella, plena de bons sentiments.\nLes enamorades per la seva banda, agraeixen l’obsequi amb una altra penyora, la del llibre, dues tradicions que es conjuguen en els països de cultura catalana i que ja es comença a exportar a d’altres contrades més llunyanes, com el Japó, on des de fa uns anys, també tenen llibres i roses per Sant Jordi.\nLa festa no ha canviat gaire amb el pas del temps, les editorials preparen aquesta festivitat amb un torrent de novetats, i els estudiants surten al carrer, panera en mà a vendre roses amb la sana intenció de subvencionar el viatge de fi de curs.\nQui més qui menys, fa una escapada per xafardejar entre els volums per trobar aquella novel·la, assaig o còmic que pugui fer el pes a la parella, i els enamorats remenen entre les parades per triar entre les diverses opcions que mostren els venedors; en capsetes, amb la senyera o la bandera andorrana, i fins i tot amb poemes al·lusius a la diada.\nQuan el temps acompanya, és més que mai una festa de la cultura en la que s’uneix la passió per la bellesa d’una flor i per la lletra impresa, en memòria a dos grans escriptors, Miguel de Cervantes i William Shakespeare, morts, d’això ja fa molts anys, tal dia com avui.\nPublicat per Ningú és Perfecte a les 9:09 a. m.\nEtiquetes de comentaris: Coses que fem


ESTIL I CONFORT COM A REGAL DE BODES, QUÈ ET PAREIX? – Una boda 10\nLES TRADICIONS A LES BODES VOLUM 2\nESTILO Y CONFORT DE LA MANO DE NATZA QUEROL\nCom ens agrada aportar-te coses noves, idees per a la teua boda, consells… Però en el post d’avui volem dirigir-nos, no tan sols a tu, que estàs pensant en casar-te o a punt de fer-ho, si no també als teus amics, familiars...\n…als invitats de la teua boda que no fan més que espremer-se el cap buscant idees per a fer-te el millor regal, el més original, el més xulo!\nEn el post d’avui, trobaràs consells de decoració i de pas, també et proposem que contemplis regalar estil als nuvis, què et pareix la proposta? Així que, si t’agrada la idea, no et perdis res d’aquest post que ve de la mà de Natza Querol, la nostra interiorista de capçalera que ens donarà uns consells super pràctics a l’hora de decorar l’espai en el que comença la vostra nova aventura en parella. Natza és Interiorista i Tècnica Superior d’Arts Plàstiques i disseny, graduada en Projectes i Direcció en la Deià, Escola d’Art i Superior de Disseny, amb 15 anys d’experiència en el sector, es a dir, que teniu el luxe de contar amb tota una professional de la materia, no us podreu queixar, eh?\nVinga, no es parli més, us deixem amb les paraules i els consells de Natza:\nNo infravaloreu el valor que pot tenir consultar un professional en aquest sentit perquè estem parlant de l’espai on viureu cada dia.\nLA IMPORTÀNCIA DE PENSAR BÉ L’ESPAI ON VIUREU JUNTS\nLa situació actual, en la qual tots hem estat tant de temps confinats a casa, m’ha portat a pensar en la importància de què l’espai on vivim estigui ben pensat i adaptat a nosaltres. I això, encara és més important quan estàs a punt de començar a compartir-lo amb algú. D’aquí, la importància de viure en espais harmònics i confortables, que ens generin bones sensacions i bona energia, i que ens facilitin tenir una bona vida en comú. L’espai on vius pot condicionar la nova vida en parella que comença.\nLa meva experiència com a Interiorista em diu que perquè un espai et doni una bona qualitat de vida i un bon resultat, la forma no ha de trepitjar mai la funció, però a la inversa tampoc; viure en un espai poc pensat o pensat des d’una perspectiva equivocada, no ens dóna una bona qualitat de vida.\nEls espais ens han de resultar còmodes, funcionals i agradables, ja que la vida és un constant canvi i aquests han de respondre adaptant-se a aquests canvis i necessitats diàries; per això ús vull exposar algunes bones indicacions de 4 aspectes que els interioristes tenim molt en compte, i prestem una especial atenció, a l’hora d’adequar un habitatge: distribucions, materials i colors, il·luminació i tancaments, i ventilació.\n1- EL QUE HEU DE SABER SOBRE DISTRIBUCIÓ\nÉs fonamental que estigui pensada i adaptada per respondre a les necessitats diàries de les\npersones que hi viuen, d’acord amb els seus hàbits i necessitats. Ha de ser fluida i continua, però proporcionada i estructurada i amb espais ben dimensionats i escalats, amb una bona relació entre ells per combinar tots els elements i generar espais ordenats i nets.\nHa de constar d’espais comuns tant per al dia com per a la nit, però també és molt important tenir espais separats per adaptar-los a les dinàmiques de la parella (o família). D’una banda tenim els espais diàfans, els quals són molt còmodes, però a la vegada són poc íntims i poc funcionals si no són polivalents i es poden compartimentar, ja que ens redueixen la possibilitat de desenvolupar diverses activitats que requereixin una mica d’intimitat. Per exemple ara que hem de combinar el tele-treball amb la família cal disposar d’aquests espais personals (t’evitaràs molts problemes i malentesos). D’altra banda també cal pensar en la possibilitat d’espais compartimentats, però no tenen perquè ser separadors opacs, també poden ser separador translúcids o elements separadors subtils, i sobretot una distribució ben pensada.\n2- LA IMPORTÀNCIA EN L’ELECCIÓ DELS MATERIALS, COLORS I TEXTURES\nHan de formar una base neutra, en l’espai on treballarem després, per poder-lo vestir sense que ens condicioni.\nS’ha de buscar la major continuïtat possible i la coherència de materials. D’aquesta manera, amb aquest disseny coherent pel que fa a colors, materials i textures, podràs, posteriorment,\npersonalitzar-ho amb mobiliari, il·luminació, tèxtil, objectes, etc.; sense por a sobrecarregar o crear dissonàncies estètiques.\nL’elecció de tots aquests acabats és molt important, ja que s’ha de tenir en compte que tenen una gran influencia sobre nosaltres i el nostre estat d’ànim. Per exemple, els colors suaus, ens ofereixen espais frescos i lluminosos, i a la vegada serens i relaxants; i els colors vius, ens ofereixen espais més càlids i intensos, i a la vegada actius i estimulants. No infravaloreu el valor que pot tenir consultar un professional en aquest sentit perquè estem parlant de l’espai on viureu cada dia.\n3- LA UTILITZACIÓ DE LA IL·LUMINACIÓ\nAvui en dia hi ha moltissímes opcions per il·luminar un espai. Lluny està el temps en què només hi\nhavia bombetes i portalàmpades. Ara hi ha moltes característiques a tenir en compte, el tipus de llum, el to, la intensitat, el consum, l’obertura, la difusió, l’aprofitament de la llum natural de cada espai, etc. La llum et pot donar intimitat, concentració per treballar, energia i alegria, etc., la llum ho canvia tot en un espai.\nA més, avui en dia, pots optar per llum de dia, llum de nit, llum càlida, llum freda… Hi ha diferents games de temperatura de color i pots regular la intensitat, creant un espai més personal o més genèric, amb aplics de paret, lluminàries de sostre, de peu, de sobre taula, etc., obtenint llum indirecta o directa. A més, uns elements d’il·luminació ben adaptats, poden suposar un estalvi energètic considerable.\nLa il·luminació dels espais depèn molt de les funcions que es duguin a terme en cadascun d’ells i\nens aportarà el confort visual i ambiental necessari per a cada activitat i cada moment del dia. Cal\npensar-ho bé i fer-ho bé perquè la llum esdevé l’ànima de l’espai que il·lumina.\nUn habitatge confortable és el més important de la vostra vida, com arribar a ell, deixa-ho en mans de professionals.\n4- BÀSICS SOBRE TANCAMENTS I VENTILACIÓ\nL’aire que respirem a casa i el que respirem quan dormim, és un factor de salut fonamental. Els espais ben ventilats aporten vitalitat i energia i ajuden a reduir la càrrega microbiana i bacteriològica de l’ambient.\nTanmateix, la climatització a l’estiu i a l’hivern, són factors clau, tant pel confort que suposen com per l’estalvi que pot suposar uns aïllaments i tancaments adequats. Per això cal que, a l’hora de dissenyar l’espai de casa vostra, es tinguin en compte els tancaments, la bona ventilació, els elements de climatització i que tot estigui en concordança amb l’espai i les característiques constructives d’aquest.\nCom a exemple, si limitem la pèrdua de calor a l’hivern i controlem l’entrada de calor a l’estiu a través d’elements tan senzills com els sistemes d’obertura, les pantalles solars o les persianes, podrem tenir un estalvi considerable d’energia (i econòmic) i ens serà més fàcil mantenir-los a una temperatura agradable tot l’any.\nEn definitiva, per una bona qualitat de vida i un bon resultat, fan falta coneixements i experiència. Assegurat de consultar a un professional que sigui afí al teu estil. Obtenir un espai amb les característiques adequades requereix molta dedicació, però per això estem els professionals, per acompanyar-vos en tots aquests aspectes. Un habitatge confortable és el més important de la vostra vida, com arribar a ell, deixa-ho en mans de professionals.\nQuè t’ha paregut? Ara no només ens atrevim a aconsellar-te en matèria de bodes, ara també ens fiquem en un altre jardí i t’aconsellem sobre interiorisme i decoraciò, això si que no t’ho esperaves, eh? Estem segurs de que alguna coseta podràs aplicar tu marteix/a, però si no vols fallar ja saps que Natza és la professional que necessites i ja que estem, perquè no comparteixes el post amb els teus amics i familiars? A veure si pillen la indirecta i t’ho trobes entre els teus regals de boda.


Més de 300 persones participen en la IV Jornada Inclusiva - Cetrencada\nMés de 300 persones participen en la IV Jornada Inclusiva\nMARIA FIGUERAS BONACHI\nMARIA FIGUERAS BONACHI (@mafibo23)\nDescarrega l'article en PDF\nL’Arc de Triomf de Barcelona en va convertir en l’escenari de la IV Jornada Inclusiva que s’inclou en el projecte L‘Esport Inclou de l’Ajuntament de Barcelona. Durant el matí del passat dissabte, 12 de novembre, més de tres centes persones van poder gaudir de la oportunitat organitzada per les quatre federacions catalanes d’esports adaptats.\nAixí doncs, la Federació Catalana d’Esports per a Cecs, la Federació Esportiva Catalana de Paralítics Cerebrals, la Federació Catalana d’Esports per a Persones amb Discapacitat Intel·lectual-Acell i la Federació Catalana d’Esports de Persones amb Discapacitat Física, van exposar alguns dels esports que tracten per tal que tot tipus de persones els poguessin practicar.\nDurant la jornada es van poder practicar dotze esports diferents, entre ells, el tennis en cadira de rodes. MARIA FIGUERAS\nLa jornada no va poder començar puntualment a les deu del matí com estava previst perquè la pluja matinera havia deixat mullat el terra i en moltes pràctiques esportives era perillós el moviment. Tot i això, a mesura que va avançar el matí, el temps sí que va acabar acompanyant i tots els esports van tingut molt d’èxit. Un triomf que ha estat valorat tant pels organitzadors, com pels voluntaris que hi van posar molta empenta i també per totes aquelles persones que van poder practicar diferents esports i conèixer l’esport adaptat.\nNois sense discapacitat es van poder asseure a les cadires de rodes per jugar a esgrima. MARIA FIGUERAS\nL’objectiu principal d’aquesta activitat, tal com exposà Edgar Fernández, Director Tècnic de la FCEDF, és «apropar l’esport adaptat a la ciutadania i demostrar com les modalitats inclusives són una eina fantàstica per a desenvolupar tot tipus d’esports, tan els adaptats com els estàndards«. La valoració general ha estat positiva, ja que la organització creu que aquesta fita ha estat assolida.\nPetits, grans, persones amb discapacitat i persones sense discapacitat, veïns de la metròpoli i turistes estrangers van poder jugar a hoquei, bàsquet, esgrima, slalom, tennis, boccia, petanca, ciclisme, futbol, rugbi i/o voleibol. Un seguit d’esports que van deixar compartir estones de joc sense cap tipus de discriminacions, ans al contrari: incloent a tothom de la mateixa manera.\nRepresentants de diferents entitats catalanes que van fer una visita guiada per totes les activitats que es van fer durant la jornada. MARIA FIGUERAS\n«M’ha agradat molt la implicació de les autoritats en la jornada, però he trobat a faltar molta cobertura per part dels mitjans més reconeguts«, va comentar Edgar Fernández en acabar la jornada. De fet, la IV Jornada Inclusiva va comptar amb la visita de diferents representants del Consell Català de l’Esport, UFEC, l’Ajuntament i la Diputació de Barcelona i de l’Institut Municipal de Persones amb Discapacitat, entre d’altres.\nLa IV Jornada Inclusiva es va celebrar a l’Arc de Triomf de Barcelona. MARIA FIGUERAS\nOlder Entry FICMA clausura el seu 23è festival\nNewer Entry Barcelona Pensa en filosofia\n«La cultura japonesa és el nexe que ens ha unit...\nFeb 25,2016 0\nLa violència masclista afecta el 100%...\nEl conflicte sirià al barri de Sant...\nFeb 8,2016 0\nDiscapacitat, treball i valor: històries...


El fil d'Ariadna (II): Orsai, de Jordi de Manuel\nRere l’estela del recull de relats Pantera negra, que Jordi de Manuel va publicar amb el pseudònim Joan Gols l’any 2004, ara ens arriba una segona proposta, intitulada Orsai, igualment engrescadora i, sobretot, igualment imaginativa. Orsai acaba d’aparèixer, en una bonica edició de l’Editorial Meteora, i el dia 7 de juny a les 19 hores tindrà lloc la presentació a la Llibreria Laie de Barcelona.\nJordi de Manuel (aquest cop amb el seu nom) recupera el fil vital del mític porter Lluc Roig, conegut com el “Pantera negra”, i ens ofereix un total de 20 històries que tornen a furgar en les entreteles del món del futbol. Un món, inevitablement, massa present en la nostra quotidianitat.\nEl recull resulta molt variat. L’autor posa damunt la taula –amb humor, ironia i una veu molt pròpia– tot allò que li sembla rellevant. Poques coses se salven. La paròdia és una arma molt eficaç per mostrar la corrupció, el fanatisme, la disbauxa o la injustícia que envolten (a escala mundial) la dèria futbolera.\nHi ha una gran presència del futurisme i la ciència-ficció (sempre afrontats dins dels límits de la versemblança i la credibilitat) en els contes d’Orsai. De Manuel es complau en bastir un joc intertextual propi i molt personal, que als lectors fidels ens encanta. Les picades d’ullet a obres i personatges anteriors són freqüents, de manera que el corpus demanuelista s’enriqueix constantment. Mentrestant, els seus seguidors ens belluguem pel seu univers com peixos dins l’aigua. Jo circulo per les Rondes Aèries de Barcelona amb una naturalitat esfereïdora. També sé que tindrem una forta sequera, que aconseguirem la República Catalana, que les persones es podran clonar i que existiran hologrames i robots.\nDe Manuel no s’atura aquí i ens ofereix també boniques delicadeses. El seu homenatge metaliterari a Manuel de Pedrolo i al Mecanoscrit del segon origen m’ha encantat. No debades la novel·la de Pedrolo és una de les més reeixides mostres de la ciència-ficció catalana. Sens dubte la més coneguda. A hores d’ara, un clàssic.\nTambé el bagatge científic de De Manuel, la seva ment cartesiana i matemàtica, els seus coneixements de biologia, l’humor al voltant d’aspectes diversos de la nostra societat (la medicina homeopàtica, per exemple)... confegeixen un deliciós conjunt que depararà als lectors uns instants extremadament entretinguts.\nDe Manuel, com ja va fer a Pantera negra, no qüestiona ni de bon tros el món de l’esport. De fet, el darrer relat d’Orsai (Records d’un vell món) enlaira un cant a la conciliació, al reconeixement que els esports d’equip poden esdevenir un eficaç sistema per unir les persones en una fita comuna. Allò que De Manuel es carrega és quelcom diferent: el paper excessiu i la irracionalitat desmesurada que, a tots els nivells, ha adoptat el fumbol en la nostra societat. Per a l’autor, el futbol (un esport totalment defensable) no té res a veure amb el fumbol (una bogeria col·lectiva carregada d’interessos i de corrupció).\nVull acabar dient que, malgrat tot, De Manuel és un escriptor ple de tendresa. Mai no acaba d’estripar-ho tot perquè, en el fons, s’estima l’ésser humà. Des d’una posició intel·ligent i oberta, no pot evitar mostrar-se tolerant amb les febleses i imperfeccions que ens caracteritzen.\nBona lectura i feliç diumenge, lletraferits.\nPublicat per Anna Maria Villalonga a diumenge, de maig 20, 2012\nEtiquetes de comentaris: ciència-ficció, contes, Jordi de Manuel, relats, ressenya\nMoltes gràcies, no sé com t'ho fas per estar al corrent de tot... ets d'admirar.\nPel que dius, sembla entretingut... un altre per afegir a la llista, i en van....\n20 de maig de 2012 a les 12:23\nGràcies per la ressenya,com que és d'en Jordi, el llegiré .\n20 de maig de 2012 a les 12:50\nDigne de tenir en compte per tot el que expliques en la teva crònica\n20 de maig de 2012 a les 14:08\nOndia Anna, com t'ho fas per llegir tan ?? tinc una pila de llibres per llegir...uf...la meva filla no enten res...però "mare, que llegueixes ara ??" no enten que he canviat d'habits darrera teu...ara, sóc negrota, que hi farem...\nBona ressenya, amb ganes de llegir-lo !! gràcies, Tura.\n20 de maig de 2012 a les 14:52\nAixò de la ment cartesiana, amb recorda la meva amiga Carmen, que sempre presumeix d'ella. A l'hora de la veritat, té molt poc de cartesiana. El buscarè, sembla interessant.\n20 de maig de 2012 a les 15:25\nSembla molt interesant per la temàtica. A la seva cara, s'hi pot llegir la sensibilitat que té.\nGràcies per la crònica, l'encarregaré.\nM'agrada molt en Jordi de Manuel.\n20 de maig de 2012 a les 18:16\nEm sembla que m'ho faré venir bé per anar a la presentació!\nM'agrada molt com escriu el Jordi!\n20 de maig de 2012 a les 21:10\nCom s’ho fa per escriure tantes coses? I tu com t’ho fas per aconseguir que els llibres de Jordi de Manuel ja sembla que els conec de tota la vida? Per cert, acabo de començar “Mans lliures”. A la fi he entrat en el seu món! I enhorabona per la publicació de “Orsai”!\n26 de maig de 2012 a les 6:04


Xina Blaster tir fabricant raig de sorra sala neteja fabricants d'equips, proveïdors i fàbrica - QINGDAO KNNJOO màquina Inc\nCasa > Productes > Equip de bufat de sorra > Sala de rentat de sorra\nFabricant de sorra voladures cabines, Punxadora, màquina de voladura de tir / proveïdor a la Xina, oferint vaixell sorra voladures neteja equipament sala, Low Cost Roller Convenyor tipus sorra voladures equips, Low Cost tir voladures habitació/Cambra/gabinet i així successivament.\nNúmero de model:Q26\nTipus:Raig de sorra seca\nCertificació:CE, CB, CSA, ETL, RoHS, UL, UR\nGarantia de l'habitació de raig de sorra:Un any\nCabines de raig de sorra operar tipus:Manualment contínua o intermitent\nGabinet de raig de sorra trets:Alta eficiència, protecció del medi ambient\nMaterial de col·leccionista de pols:Cartutx o agulla de feltre\nAutomatització:Manualment Sandblasting i recobrar automàtica\nServei postvenda ofereix:Enginyers disponibles per a maquinària de servei a l'estranger\nExportació de països:EUA, Rússia, Austràlia, Emirats Àrabs Units, Mèxic, Brasil, etc.\nCabines de raig de sorra recobrar Mode:Reciclatge mecànic o reciclatge de pneumàtics\nSala de raig de sorra d'eficiència productiva:30m ^ 2/hora/pistola\nHS codi: 8424300000\nVaixell de neteja equipament sala de raig de sorra\nCabines de raig de sorra s'utilitza principalment per superfície neteja i reforç d'acer, fosa, peces d'aliatge d'alumini i altres parts. A través de la voladura de tir pot treure la feina complexa peça contaminació superficial, la pell d'òxid, soldadura escòria, la pintura de residus i així successivament, fa que la superfície de peça de treball ser brillant i net, a la vegada reduir l'estrès intern de peça de treball, permet la superfície de peça de treball obtenir l'enfortiment, aconsegueix així augmenta la superfície de peça de treball i l'objectiu de qualitat intrínseca.\n1. blastingroom principals composicions de sorra\n2. estructures characteristice de cabines de raig de sorra\nAquesta màquina és un especial recíproc raig de sorra màquina, que consta de cambra, raig tanc, sistema de reciclatge abrasiu, sistema de carro, enllumenat, embut de fons, de sorra de raig de sorra d'acer ratllat, sistema d'eliminació de pols, sistema de control elèctric, etc.\nSistema de raig de sorra\nTotalment tenim en compte la conveniència d'explotació dels treballadors, específicament augmentat la voladura de sorra de cambra espai operatius, enllumenat conjunt i plataforma, per tal que els treballadors puguin operar còmode, eficaç i integral.\nEls cargols transmetre o consisteixen en reductor, eix de cargol, transmetent habitatge, rodant tenint amb bases, etc. És un tipus de mecanisme de transport horitzontal de estàndard abrasiu/sorra, és una part important de l'abrasiu reciclatge sistema de la màquina de voladura.\nL'ascensor cub consisteix reductor de velocitat, superior i inferior rodant barril, corretja de cautxú de transmissió, cub Ascensor, Clos i l'enduriment dispositiu, etc.\nAquesta màquina adopta avançat Model ser ple Finestró tipus separador. El separador es compon principalment de airwash zona, tamisar barril, transmetent cargol, tremuja abrasiu, vàlvula control manual abrasiu.\nAquesta màquina adopta la vàlvula patentada tir produïda de la nostra empresa; es pot acumular un cert temps a raig, a través del control manual per proporcionar la pilota tir al dispositiu de voladura.\nSistema d'eliminació de pols\nAquesta màquina adopta cartutx o bossa tipus pols col. leccionista, esgotat aire produït durant el treball. L'eficiència dedusting és fins a 99.6%, densitat de pols és a menys de 100mg/m3, molt més estricta que l'estàndard nacional.\nConjunt de tret bola funció circulatòria d'alarma, si les parts del sistema falla, els components dalt automàticament deixa de córrer, per evitar que la pilota disparar Enganxa i mecanisme de poder que crema.\nSegons les necessitats, la màquina més adequat serà dissenyat per la seva workpieces, indicant les següents dades.\n1. quin tipus de peça que netejar?\n2. la peça mida, llargada, amplada, alçada i pes de la peça de treball màxim.\n3. Whatand #39; s la capacitat de producció per dia (8 hores)?\nSegons aquesta informació detallada, les propostes tècniques detallades serà enviat a vostè per referència.\n1. instal·lació i posada en qüestió: us trametrem un tècnics per ajudar amb la instal·lació de la màquina i posada en servei, el client paga per anada, hotel i dieta. Client necessita disposar de treballadors qualificats i preparar diversos instal·lació maquinària i eines.\n3. subministrament de documentació anglesa: incloent-hi instal·lació general dibuixos, dibuixos de disseny pou, llibre manual, diagrama de cablejat elèctric, elèctric manual llibre i llibre de manteniment, etc..\n4. exportar l'experiència: molts països, com els EUA, Rússia, UK, Ucraïna, Austràlia, Malàisia, Unió dels Emirats Àrabs, Egipte, Mèxic, Brasil, etc.\n5. la nostra granallatge recanvis són qualitat amb 20% de crom alta, ZGMn13, Mn65, etc.\nMode de comerç: FOB (FCA), CIP, CFR, CIF, DDU, DDP, claus en mà.\nTermini de lliurament: 20-60 dies segons equips de diferents tipus.\nQualsevol pregunta pls amablement en contacte amb nosaltres i Benvinguts a visitar la fàbrica a la Xina de Qingdao!\nHot Tags: tir habitació neteja d'equips, Xina, de raig de sorra de fabricant de pistola fabricants, proveïdors, fàbrica, els productes més nous, qualitat,


Enhorabona Paula! Paula Peregrin, alumna de 4t d'ESO, ha guanyat el certamen de literatura catalana organitzat per les Cooperatives d'Ensenyament de les Illes Balears. "Va entrar com tots els dies al cafè i va escoltar el renou que envoltava l’espai on tantes vegades hi havia estat, però, aquell dia va sentir qualque cosa diferent en l’ambient, sentia una mirada diferent, un perfum diferent, sentia una tranquil·litat que mai havia experimentat a la seva vida. Era com si tot el renou desaparegués, es va girar i la va veure, estava asseguda en una...\nFamílies, Arriba el final de curs i celebrarem que el nostre alumnat ha acabat una etapa d’estudiants al nostre centre. Per tant, volem convidar-vos a la festa de graduació de la promoció 2022 que celebrarem el 22 de juny de 2022. A les 18h acte institucional de graduació de 2n de FPB al pati de baix. A les 19h acte institucional de graduació de 4t d’ESO al pati de baix. A les 20h aperitiu en el pati de baix de l’escola per acomiadar-nos. L’entrada als actes es realitzarà per la porta del centre. Per...\nFamílies, Aquí teniu un enllaç amb les instruccions amb diferents idiomes per a sol·licitar la beca de menjador per al curs 2022-2023. Periode de sol·licitud del 20 al 30 de juny de 2022. Se pot sol·licitar al centre o a través de la seu electrònica CAIB. Documentació: DNI/NIF/NIE en vigor dels membres majors de 16 anys. Llibre de família. Certificat de convivència. Documentació específica segons sol·licitud. Aqui teneis un enlace con las insturcciones en diferentes idiomas para...\nFamílies, Podeu consultar la llista d'admissió provisional d'EI, EP i ESO. Enllaç a la llista Salutacoins.\nAquí teniu l'enllaç a la galeria de fotos de la sortida del passat dijous 26 de maig, Sant Felip Neri. FOTOS\nEl passat dijous 26 de maig, per a celebrar el dia de Sant Felip Neri, el grup d'ESO han fet una gimcana de 15 proves al parc de Sa Riera on han pogut... - fer carreres de sacs. - fer relleus sense sabates. - imitar anuncis. - posar cares lletges. - fer castells de cartes. - cercar objectes amb els ulls tapats. - practicar punteria. - còrrer amb els peus fermats. i un munt més d'activitats que ens han permès riure i gaudir d'un matí molt agradable. A més, hem menjat un gelat com a final de dia i per celebrar ben agust SANT FELIP NERI. Galeria de FOTOS\nEstimades famílies i alumnes, Recordau que demà ja és 1 de juny i comença l'HORARI DE JUNY de 9 a 14h de dilluns a divendres. El servei de menjador serà de 14 a 15h cada dia. El servei d'escola matinera no canvia i se manté amb el mateix horari. Gràcies i bon juny!\nJa està disponible en aquest enllaç el menú per al mes de juny 2022\nSaps què? El proper 2 de juny a partir de les 17h on ens hem de vore? Plaça Quadrado a què? a participar en una activitat oberta i gratuita on hi haurà tallers, plantarem herbasana i jugarem al trivial de la possidònia. Per què? perquè hem de celebrar el dia mundial del medi ambient\nFamílies, Recordeu que els i les alumnes, així com el professorat, ha de dur mascareta a l'autocar durant l'excursió de demà. Gràcies\nCatalà Ja pots demanar la cita prèvia per a matrícular al teu fill o filla al nostre centre. Horari de presentació de sol licituds a secretaria de dilluns a dijous de 9h a 10h del dia 1 al 30 de juny. Enllaç al formulari per demanar cita prèvia. Es recomana que totes les persones que hagin de fer el tràmit d’admissió estiguin donats d’alta en algun dels dos mètodes d’autenticació per pode-lo fer: – usuari gestib – cl@ve Se pot fer de manera telemàtica i...\nAvui a la classe de primer hem realitzat un taller de reanimació cardiopulmonar per infants. Hem après coses molt importants i útils i hem practicar com realitzar la RCP. Podeu veure les imatges aquí.\nEstimades famílies. A partir del proper dilluns dia 25 d’abril deixa de ser obligatori l’ús de la mascareta als espais interiors en els centres educatius. Per a l’alumnat només serà obligatori l'ús de mascareta en el transport escolar o si fan servir transport públic en una sortida o viatge, quan no es pugui garantir la ventilació adequada dels espais o es produeixin aglomeracions Aquestes indicacions estaran subjectes a revisió ja que el Ministeri de Sanitat ha anunciat que la propera setmana publicarà un...\nPer celebrar la setmana cultural 2022, els nins i nines d'Infantil hem fet unes activitats molt divertides. Hem anat al parc de les estacions, hem fet un taller de collar de macarrons i de sembrar llenties i hem fet una sessió de cinema amb crispetes. Ens han agradat molt aquests tres dies. Ho podeu veure aquí.\nBones a tothom! Recordeu que avui es fa l'entrega de notes. L'horari per ESO i FPB és l'horari habitual. Per Educació Infantil i Educació Primària l'horari serà com el d'un divendres. - Els alumnes acabaran a les 14:00 h-14:20 h (segons l'horari d'entrada). - Hi ha servei de menjador fins a les 15:00 h. Recordeu que tornarem a les aules dilluns 25 d'abril. Des de Direcció vos desitgem una Bona Pasqua!\nAvui dia 12 d'abril se celebra el dia de les persones amb extremitats diferents, per això des de la nostra escola volem aportar el nostre granet d'arena i donar visibilitat a aquesta causa amb el moviment #mangasdisparejas2022 Aquí podeu veure algunes imatges.\nAvui hem fet diverses activitats a l'escola amb els alumnes d'ESO i FPB. Tallers com: jocs de taula i d'escacs, elaboració de polseres, estampació de camisetes i bosses de tela... Podeu veure aquí que bé ens ho hem passat!\nAvui hem fet treballs manuals amb els alumnes de 4t de primària. Una activitat sensorial que ha consistit a fer pasta de sal per crear figures decoratives. No només ens ho hem passat genial jugant lliurement, sinó que també hem après a donar-li una altra utilitat a materials totalment naturals. Feu clic aquí per veure el vídeo.\nMatricula al teu fill o filla a la nostra Cooperativa Gorg Blau - Col·legi Sant Felip Neri. Vine a visitar el centre de manera personalitzada sol·licitant cita prèvia per telèfon o al web. Tenim beques especials per alumnes de 3 anys. Us esperem!


Antavianes (Juli Capilla, professor): Nou blog\nAntavianes (Juli Capilla, professor)\nAquest blog no està actualitzat. El meu nou blog és:\nPublicat per Juli Capilla a 3:54\nMarcos Montes ens parla de les peripècies d’un obrer que intenta sortir d’una mina d’or després d’un accident, i de les dificultats que troba per aconseguir-ho. És, també, la confluència de persones exhaustes i angoixades per una sort dubtosa. Però, qui sap si per damunt de tot, no és una defensa i apologia del perdó, tant de l’aliè com del propi. David Monteagudo, amb l’habilitat narrativa i les qualitats amb què ens va sorprendre aFi, ens condueix de nou—i ens commou—en un viatge que s’apropa als valors essencials i més lleugers de l’ànima humana.\nQuaderns Crema, Barcelona, 2010.\nL'illa de l'última veritat - síntesi\nQuan sap que està greument malalt, el doctor Prendel sent la necessitat de confessar un secret amb què ha pogut viure però amb què no pot morir. Explica la seva història a l’amant dels últims anys i li fa prometre que, un cop ell sigui mort, la farà pública.\nVíctima d’un atac pirata, Prendel havia naufragat al mig de l’Atlàntic i havia desaparegut durant cinc anys del seu cercle a Nova York. Al seu retorn, no havia volgut dir ni una sola paraula sobre aquella experiència. Circulaven tota mena d’especulacions i llegendes: on havia estat durant aquells cinc anys?, per què no en volia parlar? Després d’escoltar la història, l’amant l’explica en una narració impossible d’abandonar.\nProa, Barcelona, 2010.\nL'home bicentenari - síntesi\nRobots que desitgen ser humans, ordinadors que controlen el món i altres relats amb un final sorprenent, i del tot inesperat, componen aquesta antologia d’Isaac Asimov, un autor que, des del passat, va ser capaç d’escriure sobre el futur, anticipant idees i debats actuals. Deu relats que atraparan el lector i que l’endinsaran en un univers on la barrera entre realitat i ficció esdevé cada vegada més imperceptible.\nBromera, Alzira, 2011.\nTreball de lectura (opcional)\nTreball lectura opcional (Valencià / 2n batxillerat)\nResum del llibre (mínim 20 línies)\nDescripció i caracterització dels personatges (principals i secundaris)\nIdentificació de la varietat geogràfica (anàlisi detallada d’una pàgina)\nValoració crítica i/o opinió personal\nLa lectura es farà en la llengua vehicular de l’assignatura. Absteniu-vos, doncs, de buscar traduccions al castellà o altres llengües (el professor es reserva el dret de demanar-li a l’alumne/a que li mostre el llibre original que s’ha llegit).\nEl professor considerarà la possibilitat de fer-li una entrevista personal a l’alumne/a per veure si realment se l’ha llegit.\nExtensió del treball: mínim de 4 pàgines / màxim de 10 pàgines.\nSi el professor detecta que algú ha copiat d’Internet o d’un altre company/a, el treball no tindrà cap validesa i, per tant, aquest no pujarà la nota final.\nEl treball es puntuarà de 0,5 a 1 punt, que s’afegirà a la nota final de curs.\nData màxima de lliurament: 5 de maig de 2012.\nEl treball de lectura es farà a partir d’algun dels llibres següents:\nIssac Assimov: L’home bicentenari i altres relats. Bromera, Alzira, 2011.\nDavid Monteagudo: Marcos Montes. Quaderns Crema, Barcelona, 2010.\nFlavia Company: L’illa de l’última veritat. Proa, Barcelona, 2010.\nVicent Usó: La mà de ningú. Proa, Barcelona, 2010.\nLa mà de ningú - síntesi\nLa vida és molt tranquil·la en aquell poble del nord de França. Un matí de novembre, però, un pagès de setanta-sis anys, antic combatent a la guerra d’Indoxina, troba una mà amputada enmig d’un camí rural. Una mà que ningú no sap com hi ha anat a parar. A partir d’aquesta troballa macabra, s’inicia una història que anirà creixent amb la intervenció d’altres personatges: un transportista que conversa tot el dia amb una amant imaginària, un immigrant senegalès que ven pel·lícules al carrer, una okupa que fa malabars, un metge vidu amb dues filles petites... Vides senzilles que amaguen totes algun secret i que es veuen transformades, de sobte, per una trama criminal.\nProa, Barcelona, 2011.\nLa mà de ningú\nTipologies textuals 1\nCal diferenciar entre tipus de text, àmbit d’ús i gèneres:\n1. Els tipus de text els establim en funció de les seues característiques formals i de contingut. La finalitat, el to, el llenguatge emprat, els recursos estilístics, etc., ens informen sobre el tipus de text.\n2. L’àmbit d’ús és la situació comunicativa concreta, de la vida real, en què es produeix el text.\n3. El gènere fa referència a la concreció formal del tipus de text en qüestió. És a dir, que dins d’un tipus de text, n’hi ha molts de subtipus. Per exemple, dins dels textos periodístics hi ha els gèneres informatius (notícia, reportatge, crònica, entrevista) i els gèneres d’opinió (editorial, crítica, vinyetes, acudits, caricatures, article d’opinió, columna).\nRequadre tipologia textual\n(àmbits d’ús: acadèmic: tesis, llibres de text, etc.)\n(àmbits d’ús: vida quotidiana: una discussió; àmbit acadèmic: un debat, un article; mitjans de comunicació: un article, un debat televisiu o radiofònic)\n(àmbits d’ús: mitjans de comunicació audiovisuals, premsa escrita, Internet).\n(àmbits d’ús: literari, mitjans de comunicació)\nEstructura tripartida: introducció\n+ cos expositiu (desenvolupament)\nCinc tipus d’estructures específiques:\n1. Problema / solució\n2. Causa / Conseqüència\n3. Descripció / enumeració\n4. Comparació / contrast\n5. Seqüència temporal\n+ cos expositiu / argumentatiu\nTres tipus d’estructures específiques:\n1. Analitzant o deductiva: la tesi hi apareix al principi.\n2. Sintetitzant o inductiva: la tesi hi apareix al final.\n3. Estructura d’enquadrament: hi apareix al principi, però es desenvolupa al llarg del text.\nEn general, presenten una estructura tripartida, sobretot si són articles: introducció +\ncos expositiu / argumentatiu\nEls recursos d’inici i de tancament són molt importants:\nde síntesi, amb anècdota, amb afirmacions breus, amb citació, amb interrogant, amb analogia.\nParàgrafs de conclusió:\nNo hi ha una estructura fixa predeterminada. Hi predomina, però, l’argumentació i l’exposició; però també hi poden haver seqüències descriptives o narratives.\nEstructura tripartida: plantejament\nCaracterístiques i marques enunciatives:\nFinalitat: informar / fer comprendre un fenomen.\nLlenguatge estàndard i nivell formal.\nAbsència de marques enunciatives. No hi solen aparèixer díctics.\nImpersonalitat i absència de recursos de modalització.\nÚs del present, predomini del mode indicatiu i de la modalitat oracional enunciativa (oracions afirmatives i negatives)\nCitacions, recursos explicatius i procediments per a condensar la informació.\nFinalitat: defensar una idea, la tesi.* Convèncer o persuadir.\nEmissor més o menys especialitzat\nDiscurs pretesament objectiu.\nTemes no necessàriament especialitzats.\n* No s’ha de confondre la tesi amb el tema. Davant d’un tema controvertit, es poden defensar tesis diferents.\nNomés podem parlar de textos argumentatius quan hi ha un tema controvertit.\nCitacions, recursos explicatius.\n- Prosa no narrativa, d’idees.\n- Voluntat de creació literària.\n- No és fixa, però sol basar-se en l’argumentació.\n- El to és de reflexió personal.\n- Analitza lliurement els temes, sovint críticament i amb escepticisme i ironia.\nDiscurs eminentment valoratiu.\nPolifonia i intertextualitat.\n-Prosa narrativa, trama.\n-Voluntat de creació literària.\n-Hi predomina la funció poètica i el llenguatge connotatiu.\n-Els textos narratius pertanyen a una gamma més àmplia: els textos retòrics. Dins de la retòrica, hi trobem els textos narratius, els poètics, els publicitaris...\nÚs de l’aposició, parèntesis explicatius i oracions de relatiu explicatives.\n(és a dir, ço és, etc.)\nNotes: mitjançant signes gràfics (xifres, asteriscos...) que remeten al final de la pàgina, a un requadre, al marge...).\nTextos no lingüístics: mapes, gràfiques, fotografies, dibuixos.\nRecursos lingüístics i estilístics de l’assaig:\nPresència de l’emissor mitjançant l’ús de la primera persona.\nMecanismes de modalització: canvi de registre, varietat o llengua; o mitjançant l’ús de cometes, la cursiva, els incisos, les matisacions o els interrogants.\nTrets d’oralitat i estratègies de col·loqui íntim. L’assagista demana la companyia d’un lector que s’imagina i al qual convida a reflexionar. L’increpa i l’interroga amb interjeccions o imperatius, o quan calcula les seues reaccions.\nTipus d’arguments i recursos argumentatius:\n- Argument d’autoritat.\n- Argument del model.\n- Argument del benefici.\n- Argument del malbaratament o balafiament.\n- Argument de causa i conseqüència.\n- Argument de comparació.\n- Argument de justícia o d’identificació de situacions.\n- Apel·lar a la quantitat.\n- Apel·lar a la qualitat.\n- Ús de dades, xifres i estadístiques.\n- El dilema.\nTesi contrària i contrarguments (refutació i concessió a l’adversari).\n- Interrogacions retòriques.\n- La hipèrbole.\n- La preterició.\n- La ironia.\n- La repetició.\n- La prosopopeia.\n- La metàfora.\n- L’ús de lèxic marcat (modalització).\n- El registre és culte però amb concessions a l’oralitat.\n- La paradoxa.\n- To conversacional.\n- Modismes populars i expressions col·loquials.\n- Construccions adversatives.\n- Cometes i cursiva.\n- Conrea pràcticament tots els gèneres assagístics: l’assaig llarg, el diccionari filosòfic, l’aforisme, l’article...\nEls gèneres expositius:\nCientífics: destinats a receptors entesos en la matèria. Tenen un alt nivell d’especialització.\nEx. Una tesi, un informe...\nDidàctics: destinats a un receptor amb pocs coneixements previs sobre el tema. Ex. Un llibre de text, un esquema, etc.\nDivulgatius: destinats a un públic ampli, transmés en estàndard i amb un tractament general del tema i evitant els tecnicismes.\nEx. Una conferència, un documental, un llibre de divulgació científica...\nEls gèneres periodístics: gèneres informatius (notícia, reportatge, crònica, entrevista) i gèneres d’opinió (editorial, crítica, vinyetes, acudits, caricatures, article d’opinió, columna).\nEls gèneres assagístics: la longitud de l’assaig oscil·la entre el llibre i les formes més breus:\n- Diari i memòria.\n- Dissertació sistematitzada.\n- Epístola o carta simulada.\n- Diccionari fingit.\n- Llibre de viatges.\n- Article d’opinió.\nTítol: temàtics, remàtics, metafòrics, irònics...\nTipologies textuals 2\nEls textos instructius tenen dues funcions fonamentals:\n1. Descriure processos d’elaboració (com es fa) o de funcionament (com es fa anar). Ex. Una recepta de cuina, un prospecte mèdic, unes instruccions d’ús...\n2. Orientar la conducta personal i social mitjançant consells o ordres. Ex. textos jurídics i administratius.\nEls textos predictius ens informen sobre una situació futura. Ex. les programacions, la predicció meteorològica, els programes electorals, l’horòscop...\nEls textos descriptius: evoquen, representen i situen objectes i personatges. Són propis de novel·les i contes, guies i llibres de viatges, reportatges, diaris, etc. Hi abunden els adjectius i les figures retòriques. Fan servir el llenguatge estàndard.\nEls registres lingüístics\nEls registres lingüístics es detecten segons la relació que tenen l’emissor i el receptor, i en funció de la situació d'ús o context situacional, i va estretament lligat a la precisió lèxica. Se’n poden distingir principalment quatre: el culte, l’estàndard (adequat a la normativa, en un to mitjà que pot entendre la majoria de parlants), el col·loquial i el vulgar.\nEs coneixen les normes de la llengua i es respecten. L’utilitzen les persones d’alt grau cultural en ambients científics, literaris, professionals, artístics...\nUna llengua estàndard (també estàndard lingüístic) és una elaboració artificial i planificada a partir del diasistema d’una llengua, per tal d’obtenir un model de llengua unitari per a l’ensenyament, els usos oficials i els usos escrits i formals, que alhora permeta cohesionar, des del punt de vista polític i social, el territori on és oficial.\nEs coneixen les normes però no s’utilitzen. És un nivell de parla que s’utilitza en l’ambient familiar o entre amics.\nEs cometen incorreccions perquè es desconeix la norma lingüística o simplement per descuit (vulgarismes).\nMapa lingüístic del català\nLa variació dialectal\nDialectes constitutius i consecutius\nBloc occidental: Valencià\nQuadre comparatiu bloc occidental (valencià) i oriental (català central i balear)\nLes veus del discurs: polifonia i intertextualitat\nLes veus del discurs fan referència als diferents emissors que hi apareixen.\nHi ha polifonia quan, a banda de la veu de l’emissor, s’inclouen veus o discursos d’altres enunciadors:\n· De forma explícita: es caracteritza per la presència de verbs d’enunciació: dir, exclamar, afirmar, preguntar...\nEstil directe: Tu em vas convèncer dient-me: “Hem d’estudiar”.\nEstil indirecte: Em vas convèncer dient-me que hem d’estudiar.\n· De forma implícita: sense verb d’enunciació, no és tan fàcil de detectar.\nEstil indirecte lliure: la veu del personatge apareix en el text inserida en el discurs del narrador, qui li cedeix la paraula indirectament. És com si parlara el personatge a través del narrador, emulant i sentint tot el que li passa pel cap i pel cor al personatge en qüestió.\nEx.: Arnulf havia perdut molta categoria en l’escalafó infernal i anava de baixa. A penes se li encarregava ja res, i el seu cervell es reblania. Ara mateix, què podia pensar dels jardins de l’Acadèmia de Plató, el paladí de la Filosofia? I aquest galimaties d’Anarchasis, què?\nJoan Perucho: Les aventures del cavaller Kosmas\nIntertextualitat: quan un text inclou fragments o un text sencer d’un altre autor.\nFa referència a l’aparició dins del text de la subjectivitat de l’autor que l’elabora. Com més subjectivitat i més opinió de l’autor, més modalització.


La cala del Baladrar és una preciosa porta al Mediterrani, dominada per la lluminositat, fet característic de les nostres latituds, amb els pins encimbellats al blau i convidant-vos a una agradable excursió aquàtica. Un entrant rocós divideix aquesta cala en la del Baladrar i la Goleta. Està originada pel Barranc "dels Sesters", de cinques. El Baladrar acaba en un penya-segat de 30 m. ple d'estries producte de la mar, del qual s'ha després una roca coneguda com "La Polida". La cala està protegida dels vents de llevant, i la seua poca profunditat, bona claredat de l'aigua i abundància de vida, la fan idònia per a un bonic passeig marí.\nÉs una xicoteta cala d'aigües netes a la qual cal arribar a peu per un camí perfilat de vegetació mediterrània. Des d'ella, s'albira una bonica imatge de la cara nord del Penyal d'Ifach.\n38° 38' 15.0972" N, 0° 4' 33.06" E\nÉs una xicoteta cala d'arena, grava i birles freqüentades especialment pels habitants de la urbanització del seu mateix nom i en la qual es troben els atrevits edificis de l'arquitecte Bofill que van ser model de l'arquitectura avançada dels setanta.\nL'accés per mar és l'únic mode d'arribar a esta xicoteta i tranquil·la cala natural de grava i birles que té com a fons l'allargada silueta de la Serra de Toix.\nÉs una diminuta cala natural, d'aigües transparents, ubicada al sud del Cap de la Nau i enfront de la qual emergix la impressionant Illa del Descobridor. En ella, a més de disfrutar d'un bany en solitari, es pot bussejar entre les riques praderies de poseidonia que alberguen els fons del Cap.


Grafologia Emocional | ekilibrat.net\nDissabte - Diumenge TANCATDill - Div 10h - 13h i 16h a 20hT'esperem!\nHomeCursos i TallersGrafologia Emocional\tFormadora: Floren Solà Basas\nData: Inici 3 de Març 2017 – Final 12 de Maig 2017\nDuració: 10 sessions de 2 hores\nHorari: DIVENDRES de de 17h a 19h\nTelèfon: 629 47 99 46\nFLOREN SOLÀ BASAS\tDETALLS A través de la GRAFOLOGIA EMOCIONAL podem descobrir el veritable sentir, les emocions que ens dominen, els sentiments que ens causen por, malestar, ansietat, solitud, timidesa, depressió i actuar sobre ells i canviar-los en emocions agradables que ens produeixen plaer, benestar i equilibri.\nEn aquest senzill i pràctic curs aprendrem a realitzar l’anàlisi del trets alterats de les escriptures relacionant la paraula amb el seu significat, i aplicant les lleis de la interpretació grafològica.\nConeixerem les emocions amagades darrera dels nostres sentiments i accions per actuar sobre elles positivament.\nLa Grafologia Emocional consisteix en una senzilla tècnica d’evolució personal, l’objectiu de la qual es descobrir les causes dels nostres conflictes i trobar la formula adient i eficaç per a obtenir un estat de benestar i satisfacció personal.\nEs realitza utilitzant l’autoconeixement a través de la grafologia emocional, el poder les imatges mentals, l’escriptura i el dibuix terapèutic. Aprenent pautes i exercicis gràfics combinats amb tècniques de gestió de pensaments, records i emocions per tal d’assolir un bon grau de benestar i autoestima.\nL’escriptura no menteix i permet mostrar les facetes ocultes, aflorar emocions i sentiments reprimits que ni tant sols coneix la persona que escriu.\n1. Breu descripció del què és la Grafologia, què estudia, com funciona, per a què serveix, aspectes bàsics: simbolisme de l’espai, gèneres gràfics, la signatura, les lletres reflexes i els gests tipus. Endinsant-nos en la GRAFOLOGIA EMOCIONAL: Què és i en què consisteix, què s’entén per GRAFOESTIMA.\n2. Les emocions. L’autoestima y autoconeixement a través de l’escriptura. Canviar el “no estic bé”, per “què bé que estic”\n3. La importància dels colors en la Grafologia emocional. Les lleis de l’èxit.\n4. La grafologia emocional y les lletres. Signes d’alarma en l’escriptura: Trets d’angoixa en l’escriptura, les obsessions, la culpabilitat, les pors.\n5. El poder de les imatges mentals. Interpretació de la figura humana. La redacció i els dibuixos. Exercicis per a una ment positiva.\n6. Autodisciplina, voluntat, intel·ligència emocional en els escrits.


Dos vehicles xoquen a l'N332 en el terme de Cullera - Diari Millars, informació local en valencià.\nAhir a les 17.35 h de la vesprada, es va produir un accident de trànsit a l’N332, al seu pas per Cullera, en el qual dos vehicles van xocar.\nRàpidament, es van alertar als bombers del parc de Cullera, els quals es van desplaçar al lloc dels fets i van haver de rescatar a una dona que havia quedat atrapada a l’interior del vehicle.\nFinalment, el servei va poder acabar a les 18.24 h de la vesprada.\nPost més nousL’Ajuntament de la Vall d’Uixó pavimenta 930 metres del Camí Corral Blanc\nPost més vellsOrpesa acull simulacres d’incendis i rescats de la unitat canina al Parc de la Prevenció


Gens Honorable! ~ La Mossegada\nBon dia i bon dilluns internautes. Un vell proverbi jueu diu que 'Amb una mentida s'acostuma a anar molt lluny, però sense esperances de tornar.'Aquesta és la història de la vida d'un personatge culte i molt intel·ligent que va obrir-se camí en la difícil Barcelona de postguerra. Això que podria ser una sinopsi de la novel·la Jo confesso de Jaume Cabré, és ni més ni menys el resum d'una dilatada trajectòria política que s'ha vist trencada després d'una confessió que no només ha sorprès sinó també decebut la ciutadania catalana.\nD'aquesta manera, en un breu comunicat, l'expresident de la Generalitat s'autoinculpava de tenir un compte a l'estranger sense declarar des del 1980 per l'herència del seu pare. Resulta "xocant" que al llarg d'aquests 34 anys el "Molt Honorable" no va trobar el moment oportú per regularitzar aquests 7 milions, que segons la premsa formarien part d'aquest compte ocult. Com molt bé escriu Francesc Marc Álvaro, la figura de Jordi Pujol i Soley no es pot entendre si no parlem de la seva família nombrosa, protagonista els darrers anys de nombroses investigacions judicials per presumptes negocis opacs, si més no de cara a la hisenda pública.\nEn el breu PDF fet públic, Pujol entona el mea culpa i amb molt de dolor demana perdó per la seva conducta poc ètica. A ningú se li escapa que el seu gest no és fruit d'una il·luminació sinó per tal de treure ferro a totes les informacions que apunten diversos membres del clan familiar en afers judicials, el darrer dels quals hauria provocat la dimissió del seu fill Oriol com a secretari general del partit i probablement la fi de la seva carrera política pel cas de les ITV.\nTot i que en un primer moment el president Mas va voler minimitzar la notícia, circumscrivint-la en "l'àmbit estrictament familiar i privat", no n'hi ha prou amb que el president d'honor del CDC mostri el seu penediment, com en el seu dia féu l'excap d'Estat liquidant l'assumpte de la cacera elefantil dient allò tan repetit de "Lo siento mucho, me he equivocado y no volverá a ocurrir".\nEn aquest sentit, la bomba informativa li ha esclatat a Josep Rull pocs dies després de ser designat com a secretari general de Convergència, quelcom que ha portat al dirigent a fer una reflexió en veu argumentant la necessitat d'una refundació del partit i un replantejament del paper de Pujol dins la formació, que en altres paraules significa una invitació en tota regla a abandonar la presidència honorífica i el càrrec d'expresident.\nI és que malgrat alguns catalans encara no se n'havien adonat, ni els Pujol són Catalunya ni CiU tampoc, la caverna mediàtica no sembla tenir-ho tan clar per tota la munició que han fet servir aquestes darreres hores enterrant el mite pujolià i alhora el procés independentista. Òbviament, aquest míssil no arriba en aquest moment per casualitat tenint en compte el context en què ens trobem, però si que deixa tocat i força el procés per la repercussió mediàtica i les possibles conseqüències entre els electors que veuen com aquells rumors que en el seu dia publicaren des de Madrid sobre comptes a Suïssa, ara podrien arribar a tenir certa dosi de veracitat si tenim en compte allò tan espanyol de "Donde dije Digo, digo Diego".\nPer si un cas, algunes persones de l'entorn del polític veterà ja apunten que aquest estaria pensant marxar temporalment de Catalunya i establir-se a Alemanya per tal d'evitar perjudicar encara més el partit que va fundar i el transcendental moment que vivim. Sigui com sigui, està clar que això passarà factura a CiU, però no ho està tant que ERC no pugui beneficiar-se d'aquest descrèdit sempre i quan aposti per una regeneració democràtica en tota regla tal com reclamava ahir Carme Forcadell des de l'ANC.\nPer tant, cal seguir ferms perquè a Madrid entenguin que per molts dòssiers que treguin dels calaixos, la força de la sobirania popular recau en el poble i encara que determinats polítics no estiguin a l'alçada, Catalunya és prou adulta com per separar els naps de les cols i seguir el seu propi camí, malgrat el flamant líder del PSOE ens posi al mateix sac que la crisi, la desigualtat o violència de gènere. Això sí, cap retret per part d'Iceta o dels tres nous membres de l'Executiva Federal: Carme Chacón, Pere Navarro i Meritxell Batet.\nLa primera perla de la setmana ens la serveix el Daily Mail, el qual es fa ressò de l'impactant cas d'un ciutadà xinès de la provincia de Zhejiang que acabà descobrint gairebé el quart secret de Fàtima. Tal com explica el rotatiu britànic, el Sr. Chen decidí anar al metge a causa d'un dolor intens a l'estòmac i d'orinar sang. Si bé en un primer moment els metges apostaven per una úlcera o problemes renals, el diagnòstic va canviar sobtadament després de diverses proves que demostraren que Chen, casat des de feia 10 anys, era en realitat una dona i els seus dolors obeïen a la regla, ja que tot i tenir un òrgan reproductor masculí una tomografia revelà que a més tenia úter Ii ovaris.\nAixí que internautes, no us automediqueu alegrement amb Almax o Alka-Seltzer quan noteu cremor a l'estòmac perquè potser és quelcom més complicat de resoldre.


L'EMT millorarà l'assistència mèdica al seu personal\nL'Empresa Municipal de Transports (EMT) de València traurà a concurs el proper mes de maig un sistema de mútues per a oferir una millor assistència sanitària als seus treballadors i treballadores. El nou sistema els oferirà atenció les 24 hores. A més, es milloraran les condicions per a accedir a les proves mèdiques i s'establirà un pla de renovació dels seients dels conductors i les conductores.\nD'esta manera, qualsevol persona podrà acudir als servicis contractats per a que puga ser atesa en horari de 24 hores, qualsevol dia de la setmana. En les darreres dècades l'atenció al personal de l'EMT depenia de si en el moment de l'atenció hi havia una persona responsable en el servici assistencial. Amb este nou sistema l'atenció en serà continuada. A més, este nou sistema possibilita acurtar el termini de les intervencions quirúrgiques i proves mèdiques per a complementar el sistema de salut pública en benefici del benestar del personal de l'EMT.\nAmb la nova forma de gestionar l'assistència sanitària, no hi haurà cap disminució en els recursos sanitaris, ja que les persones que es dedicaven a estes tasques fins ara tindran més temps per a dedicar-se a fer feines de promoció i prevenció de la salut.\nEste nou sistema de mútues es complementarà amb una sèrie d'actuacions noves dirigides a la millora del benestar dels conductors i conductores. Entre elles destaquen l'acord al Conveni Col·lectiu d'establir un temps mínim de descans a les capçaleres de les línies i l'elaboració d'un pla de renovació dels seients del conductor o la conductora per tal d'incorporar les últimes novetats d'ergonomia existents al mercat.\nDes de la Direcció Gerència apunten que l'objectiu de totes estes mesures és el de donar resposta a les necessitats d'atenció al personal que necessita solucions per als seus problemes de salut. "Amb tot este nou sistema el que volem és donar la millor atenció i que estiguen ateses a qualsevol hora i en qualsevol moment", ha apuntat el director-gerent de l'EMT, Josep Enric G. Alemany.\nNOVA BORSA D'INSPECTORS I INSPECTORES\nD'altra banda, l'EMT ha encetat un procés de selecció de 35 inspectors i inspectores en cap per a implementar el nou Conveni Col·lectiu entre els actuals inspectors coordinadors. Estos inspectors i inspectores s'encarregaran, d'una banda, de gestionar el trànsit d'autobusos des del centre de control i, d'altra, de coordinar les accions al propi carrer dels inspectors coordinadors.


Continuar per la via judicial i no signar el primer que ens ofereixi el banc, algunes de les claus\n6 min. Madrid 06/11/2015 18:29\n651x366 Una protesta per les clàusules terra / ZIPI / EFE Una protesta per les clàusules terra / ZIPI / EFE\nL 'informe de la Comissió Europea que demanava que es tornessin els imports cobrats de més per les clàusules terra que siguin abusives des de l'inici del préstec ha generat reaccions tant als usuaris de la banca com a les entitats mateixes.\n20.000 Milions d'euros\nSegons les estimacions d'Adicae, podria ser el que es juga la banca amb les clàusules terra\nEn les últimes dues setmanes, alguns bancs han intensificat la seva promoció d'hipoteques sense clàusula terra, en un afany per signar novacions (un nou contracte amb condicions diferents) abans de les sentències judicials –la CE només va marcar la seva postura, però ara falta que el Tribunal de Justícia de la UE decideixi si li fa cas–, i evitar haver de tornar tots els diners, que sumen fins a 20.000 milions. Per la part dels usuaris, s'han intensificat els dubtes sobre quina és la millor manera d'actuar, si tenen una clàusula terra a les seves hipoteques: ¿convé signar el que ens proposa el banc o esperem a denunciar quan es pronunciï la justícia europea?\nCom sé si tinc una clàusula terra?\nHa de sortir a l'escriptura, però hi ha més pistes\nLes clàusules terra són un apunt contractual que els bancs fan firmar als seus clients. Van ser molt usuals a partir dels anys 90, per protegir de les pujades i baixades dels tipus d'interès, però amb l'entrada a l'euro, i la forta baixada dels interessos que això va comportar, es van convertir en una trampa per als consumidors: tot i que baixés l'interès de referència, la hipoteca seguia sent igual de cara, perquè la clàusula terra establia un interès mínim, que habitualment se situava entre el 2,5% i el 4%.\nPer tant, per saber si en tenim una hauríem de mirar el contracte o l'escriptura: un procediment farragós per al consumidor mitjà. Per això, el soci de Colomer Ventalló Advocats Joaquim Colomer recomana estar atent a altres pistes: "El més fàcil és mirar el rebut". En general, podem sospitar que tenim una clàusula terra si el que paguem d'hipoteca no ha baixat substancialment en els últims tres anys, però per confirmar-ho, cal mirar si el tipus d'interès que paguem és un número rodó: un interès del 3,00% ens ha de fer sospitar que la tenim.\nÉs il·legal la meva clàusula terra?\nLa clau: és abusiva?\nUn contracte ho aguanta tot. I si la clàusula terra va ser incorporada de manera informada i amb el consentiment explícit del consumidor, en principi no té per què ser il·legal. Els tribunals estan fallant massivament a favor dels usuaris perquè consideren que els bancs van dur a terme pràctiques abusives, no informant els seus clients de l'existència d'aquesta clàusula. Per tant, el que ens hem de preguntar és si vam ser informats i, si no és així, es pot reclamar la seva eliminació i la restitució dels diners pagats de més.\nHe de reclamar ara?\nAdicae recomana no signar res\nL'onada de decisions judicials contràries a la banca està provocant, segons l'associació d'usuaris Adicae, que algunes entitats estiguin oferint acords hipotecaris que eliminen la clàusula terra, però ofereixen un tipus d'interès molt alt i obliguen el client a renunciar al dret de seguir per la via judicial. Per això, Adicae recomana que de moment no se signi res. Colomer, però, ho matisa. Segons l'advocat, no cal aturar els processos judicials i cal seguir negociant. "Com a norma general no hem de signar mai la primera proposta que ens ofereix el banc", afirma.\n"Aquest informe ens pot ajudar en les negociacions amb la banca, però encara hi ha riscos"\nJoaquim Colomer Soci de Colomer Ventalló Advocats\nFins ara, les entitats han ofert majoritàriament tornar els diners des del maig del 2013, quan el Tribunal Suprem va fallar que les clàusules del BBVA i altres entitats eren abusives i que havien de deixar de cobrar-les. L'informe de la CE diu que els diners s'han de tornar des del començament del préstec, però encara no hi ha una sentència que ho confirmi. Per això, no podem afirmar del cert que la justícia obligarà la banca a tornar tots els diners, és a dir, que "hi ha un risc a esperar", segons Colomer.\nPer això, defensa anar cas per cas i no perdre el temps i iniciar procediments de seguida: "Aquest informe ens pot ajudar en les negociacions amb la banca. A mi em dóna força per recomanar a un client més arriscat que vagi a totes, però potser en altres casos convé més signar que els retornin els diners des del 2013, i ja està".\nSi ja he signat un acord, puc reclamar?\nCompte amb les renúncies a drets\nUn altre dels arguments d'Adicae per recomanar que no se signi res és que algunes entitats obliguen a renunciar a la via judicial per millorar les condicions del préstec. Això passa en alguns contractes privats i la via judicial es complica; tot i així, si el banc ens fa renunciar de forma desproporcionada a aquest dret, també es pot acudir al jutjat, segons l'advocat.\nEn el cas de novacions que hagin passat pel notari, generalment no s'hi inclouen aquestes clàusules, i seria, en principi, possible iniciar un procediment per reclamar les quantitats cobrades de més, tot i que està subjecte a controvèrsia.\nI si ja he esgotat la via judicial?\nNomés si no ho reclamàvem tot\nLa Comissió Europea va deixar clar al seu informe que la sentència havia de respectar el principi de cosa jutjada. És a dir, si hi ha una sentència que obliga a tornar els diners des del 2013, no es pot tornar a judici per reclamar la resta. Ara bé, segons Colomer, aquí també hi ha una possible escletxa que permeti reclamar més.\nEn alguns casos, els advocats incloïen a la seva demanda només la restitució de les quantitats des d'aquell 2013; és a dir, no demanaven els diners des del principi –en general ho feien per estratègia judicial i fer, per exemple, que les costes anessin a càrrec del banc–. En aquest casos, com que cap jutge no s'ha pronunciat sobre els diners cobrats de més abans del 2013, sí que es podria iniciar un procediment judicial nou.\nLes clàusules terra amenacen de crear un nou terratrèmol financer\nLes Balears i Catalunya és on més van créixer les noves hipoteques el 2015\nLes clàusules terra podrien costar fins a 10.000 milions a la banca


Estació de Les Glòries - Prefabricats Planas\nEstació de Les Glòries\nEn aquesta important estació de metro de la ciutat de Barcelona es va fer una remodelació de més de 1.100 m2. Es va rehabilitar l’espai amb panells GRC de carcassa blanca, alguns d’ells amb característiques pròpies. Un dels objectius era que l’estació s’integrés a Barcelona, per la qual cosa es van dissenyar els panells en relleu i amb formes pròpies de les illes de l’Eixample.\nEs buscava una imitació del clàssic dibuix dels edificis del barri de la ciutat comtal. Era un dels reptes del projecte, com també ho va ser salvar els desnivells de la pròpia estació, que es va convertir en un dels hàndicaps de l’obra resolts.


El forn La Fogaina, considerat un dels millors de l'Estat espanyol - Olot TelevisióOlot Televisió\nEl forn de pa artesà i ecològic La Fogaina està de celebració. Se l’ha considerat un dels 80 millors de l’Estat espanyol. És l’únic forn de les comarques gironines que ha rebut el reconeixement. Dilluns els van guardonar amb l’Estrella Dir-Informàtica a Madrid.\nLa Fogaina va néixer fa cinc anys i trepitja fort. Ara està d’enhorabona. Està considerada com una de les 80 millors fleques de l’Estat espanyol. És l’únic forn que ha rebut aquest reconeixement a les comarques gironines. La Fogaina ha aconseguit el premi Estrella Dir-Informàtica, impulsat per les entitats Panàtics i Pa de Qualitat, que ha elaborat la Ruta del Pa.\nÉs la primera vegada que es dóna aquest premi, considerat com l’Estrella Michelin del món del pa. Des de la Fogaina desconeixien la iniciativa, quan van rebre la visita dels organitzadors a la seva fleca de Les Preses. Aquest dilluns, els forners de La Fogaina van viatjar a Madrid, on els van atorgar el premi.


Valoracions Bestial 2017 - firaReus Events\nValoracions Bestial 2017\nLa vuitena edició de Bestial, el Saló de la Mascota de firaReus tancarà portes avui a les vuit del vespre després d’un cap de setmana durant el qual milers de persones s’han acostat a les instal·lacions del Centre de Fires i Convencions per veure la diversitat d’animals presents a la fira (rèptils, aus, peixos, gossos, conills, etc.) i també gaudir de les activitats programades. Bestial té també diversos espais i activitats per als més petits, com ara pintacares, inflables o l’estand del refugi Les set cabretes, on els nens i nenes han pogut veure tot tipus d’animals de granja i fins i tot, fer passejades en poni.\nActualment, Bestial és l’única fira de la demarcació dedicada al sector dels animals de companyia i enguany ha ocupat una superfície de 5.300 m2 en els quals una vintena d’expositors han presentat els seus productes i serveis. En aquesta edició, la marca de menjar per a mascotes Arion ha patrocinat la fira i les activitats que s’hi han dut a terme.\nEntre els actes més participatius del saló destaquen les desfilades de gossos d’acollida de l’Última Llar, el concurs de mascotes per triar la més simpàtica i la que més s’assembla al seu amo, amb una trentena d’inscrits i també les exhibicions de la unitat canina de la Guàrdia Civil.\nNovament també ha estat un èxit l’exposició Mundial Felina, organitzada per l’ASFEC (Associació Felina de Catalunya) on s’han pogut veure 170 gats de 70 expositors.\nL’activitat firal tornarà a firaReus el cap de setmana vinent, 11 i 12 de març, amb una nova edició de la fira de vehicles clàssics Epocauto.


About: Ed Wood (pel·lícula)\nEd Wood és una pel·lícula estatunidenca de 1994, el setè llargmetratge dirigit per Tim Burton, i que narra la vida de Edward D. Wood Jr., considerat per molts com un dels pitjors directors de cinema de tots els temps. La idea li va arribar de mans dels guionistres de la pel·lícula Problem Child. Aquests van enllestir un guió de cent quaranta-set pàgines en sis setmanes. Burton, va accedir a rodar la pel·lícula sense fer cap canvi en el guió. Un dels principals motius d'aquest fet va ser l'enorme identificació que el director sentirà envers el protagonista. Aquest motiu era essencial per Tim Burton a l'hora d'acceptar projectes. (ca)\nEd Wood és una pel·lícula estatunidenca de 1994, el setè llargmetratge dirigit per Tim Burton, i que narra la vida de Edward D. Wood Jr., considerat per molts com un dels pitjors directors de cinema de tots els temps. (ca)\nEd Wood (pel·lícula) (ca)\nfreebase:Ed Wood (pel·lícula)